**Κωδικός Μαθήματος: ΘΕ – 125 Επ ( Ένταξη Μαθητών με Αναπηρία στη Φυσική Αγωγή)**

**Γενικοί Στόχοι του μαθήματος**

Διδασκαλία που θα βοηθήσει τους αυριανούς Καθηγητές Φυσικής Αγωγής (Κ.Φ.Α) να εντάξουν μαθητές τους με αναπηρία στο μάθημα φυσικής αγωγής. Τελικός στόχος του μαθήματος είναι να μάθει ο φοιτητής/ τρια να:

* 1. Προετοιμάζει, με δραστηριότητες ευαισθητοποίησης, την κοινότητα του ‘γενικού’ σχολείου να δεχθεί μαθητές με αναπηρία.
	2. Γνωρίζει τα γενικά ψυχοκοινωνικά, γνωστικά και κινητικά χαρακτηριστικά που έχουν οι μαθητές με διαφορετικές αναπηρίες και εντάσσονται στο ‘γενικό’ μάθημα φυσικής αγωγής του σχολείου.
	3. Προσαρμόζει και να εφαρμόζει στην πράξη το κατάλληλο ασκησιολόγιο για να πετύχει το στόχο του.
	4. Χρησιμοποιεί δραστηριότητες κατανόησης και διαφοροποιεί τη διδασκαλία του για να εντάξει επιτυχημένα, με βάση τις εξατομικευμένες τους ανάγκες, όλους τους μαθητές του.

**Θεματικές Ενότητες (θεωρητικό μέρος)**

* Ορισμός της ένταξης. Αρχές διαφοροποίησης και σεβασμού όλων των μαθητών, ανεξάρτητα από τα ιδιαίτερα τους χαρακτηριστικά.
* Οργάνωση και λειτουργία του σχολικού μαθήματος. Αρχή των προσαρμογών στη διδασκαλία (εξοπλισμού, κανονισμών).
* Θεωρίες ένταξης (επαφής, σχεδιασμένης συμπεριφοράς). Προαγωγή θετικών στάσεων για την ένταξη μαθητών με αναπηρία στη φυσική αγωγή.
* Ένταξη μαθητών/ τριών με διαταραχές στο φάσμα του αυτισμού. Εισαγωγή, γενικές αρχές, παραδείγματα, εφαρμογές.
* Ένταξη μαθητών/ τριών με κινητική αναπηρία που χρησιμοποιούν αμαξίδιο. Εισαγωγή, γενικές αρχές, παραδείγματα, εφαρμογές.
* Ένταξη μαθητών/ τριών με νοητική αναπηρία. Εισαγωγή, γενικές αρχές, παραδείγματα, εφαρμογές.
* Ένταξη μαθητών/ τριών με εγκεφαλική παράλυση. Εισαγωγή, γενικές αρχές, παραδείγματα, εφαρμογές.
* Ένταξη μαθητών/ τριών με προβλήματα όρασης – τύφλωση και βαρηκοϊα – κώφωση. Εισαγωγή, γενικές αρχές, παραδείγματα, εφαρμογές.
* Ένταξη μαθητών/ τριών με αναπτυξιακές διαταραχές (ΔΕΠΥ, μαθησιακές δυσκολίες, Αναπτυξιακή Διαταραχή του Κινητικού Συντονισμού). Εισαγωγή, γενικές αρχές, παραδείγματα, εφαρμογές.
* Ερευνητικά δεδομένα από την εμπειρία της ένταξης στη φυσική αγωγή
* Δραστηριότητες κατανόησης και ευαισθητοποίησης για όλους τους μαθητές και το προσωπικό στα σχολεία.
* Πρακτικές εφαρμογές, επισκέψεις σε ‘γενικά’ σχολεία με τάξεις ένταξης, υποδειγματική διδασκαλία και συζήτηση.

**Θεματικές ενότητες (εφαρμογή)**

* Δραστηριότητες κατανόησης και ευαισθητοποίησης για όλους.
* Προσαρμογές στη διδασκαλία και προαγωγή της ένταξης για μαθητές/ τριες με προβλήματα όρασης – τύφλωση.
* Προσαρμογές στη διδασκαλία και προαγωγή της ένταξης για μαθητές/ τριες με κινητική αναπηρία, που χρησιμοποιούν αμαξίδιο.
* Προσαρμογές στη διδασκαλία και προαγωγή της ένταξης για μαθητές/ τριες με αναπτυξιακές διαταραχές (ΔΕΠΥ, μαθησιακές δυσκολίες, Αναπτυξιακή Διαταραχή του Κινητικού Συντονισμού)

**Αξιολόγηση φοιτητών/ τριών:** τέσσερις επιμέρους εξετάσεις προόδου (60%) και μια τελική εξέταση (40%).

**Βιβλιογραφία**

* Rouse, P. (2009). Η Ένταξη των Μαθητών με Αναπηρία στη Φυσική Αγωγή. Φυσική Κατάσταση, Κινητικές και Κοινωνικές Δεξιότητες για Όλους τους Μαθητές. (Μετάφραση Ε. Σκορδίλης, Επιμέλεια Ε. Σκορδίλης, Ε. Γραμματοπούλου, Δ. Κοκαρίδας, Σ. Μπάτσιου, Ν. Χρυσάγης). Αθήνα: Πεδίο.
* Block, M. (1994). A Teacher’s Guide to Including Students with Disabilities in Regular Physical Education. Baltimore: Brookes.
* Kasser, S., & Lytle, R. (2013). Inclusive Physical Activity. Promoting Health for a Lifetime (2nd edition). Champaign, IL: Human Kinetics.
* Lieberman, L., & Houston – Wilson, C. (2009). Strategies for Inclusion. A Handbook for Physical Educators (2nd edition). Champaign, IL: Human Kinetics.

|  |  |  |  |  |  |
| --- | --- | --- | --- | --- | --- |
| **Ώρες θεωρίας** | **Ώρες εφαρμογής** | **Εκπαιδευτικό φορτίο** | **Πιστωτικές μονάδες** | **Διδ/κές μονάδες** | **Εξάμηνο** |
| 2 | 0 |  |  | 2 |  |

**Αξιολόγηση Μαθήματος**

Η αξιολόγηση του μαθήματος συμπεριλαμβάνει:

1. Οκτώ (8) επιμέρους εξετάσεις, μια για κάθε κεφάλαιο του αντίστοιχου συγγράμματος που θα λάβουν οι φοιτητές/ τριες (60%).

Rouse, P. (2009). Η Ένταξη των Μαθητών με Αναπηρία στη Φυσική Αγωγή. Φυσική Κατάσταση, Κινητικές και Κοινωνικές Δεξιότητες για Όλους τους Μαθητές. (Μετάφραση Ε. Σκορδίλης, Επιμέλεια Ε. Σκορδίλης, Ε. Γραμματοπούλου, Δ. Κοκαρίδας, Σ. Μπάτσιου, Ν. Χρυσάγης). Αθήνα: Πεδίο.

2. Τελική εξέταση, στο τέλος του εξαμήνου (20%).

3. Παρουσίαση δραστηριότητας, στα τελευταία μαθήματα, για την ένταξη μαθητή/ τριας με αναπηρία (10%). Στην παρουσίαση, διάρκειας 5 λεπτών για κάθε φοιτητή/ τρια (σε μορφή power point ή/ και word), θα περιγράφεται σύντομα η δραστηριότητα και ο στόχος, οι συμμετέχοντες, οι δεξιότητες που αναπτύσσονται, ο εξοπλισμός, οι προσαρμογές που απαιτούνται, και οι παραλλαγές (αν υπάρχουν) (20%). Παραδείγματα υπάρχουν στο σύγγραμμα που θα πάρουν οι φοιτητές/ τριες μας (πχ. σελίδες 140-156, 161-166, 254-273) (20%).